ΓΡΑΠΤΗ ΕΡΩΤΗΣΗ E-2172/99

υποβολή: Salvador Jov Peres (GUE/NGL) προς την Επιτροπή

(29 Νοεμβρίου 1999)

Θέμα: Ενίσχυση στις επενδύσεις για τη μεταποίηση του λιναριού

Με το Διάταγμα της 5ης Απριλίου 1999, όσον αφορά τις αποφάσεις σχετικά με τις αιτήσεις έργων που ενέπιπταν στις διατάξεις του Νόμου 50/1985 περί περιφερειακών κινήτρων, και το οποίο δημοσιεύθηκε στην Εφημερίδα της Κυβέρνησης της Ισπανίας, της 25ης Μα ου 1999, σελ. 197, παρέχεται επιχορήγηση ύψους 20.160.470 πεσετών στην εταιρεία «Colisur 2000 Sociedad Limitada», με έδρα το Picn, της επαρχίας της Ciudad Real.

Η παράγραφος 2.12 του Παραρτήματος στην Απόφαση της Επιτροπής 94/173/ΕΚ(1), της 22 Απριλίου 1994, για την κατάρτιση κριτηρίων επιλογής που πρέπει να ληφθούνπόψη για τις επενδύσεις όσον αφορά τη βελτίωση των συνθηκών μεταποίησης και εμπορίας των γεωργικών προϊόντων και προϊόντων δασοκομίας, αναφέρει ότι: «Στον τομέα του λιναριού και της καννάβεως, αποκλείονται οι επενδύσεις εκτός εάν αφορούν νέα προϊόντα για μη εδώδιμη χρήση ή τον εκσυγχρονισμό χωρίς αύξηση της συνολικής παραγωγικής ικανότητας της συγκεκριμένης περιφέρειας.»

Θεωρεί η Επιτροπή ότι η επιχορήγηση που παρασχέθηκε στην Colisur 2000 είναι συμβατή με τα όσα ορίζει η προαναφερθείσα Απόφαση της Επιτροπής και με τιςπόλοιπες ισχύουσες ρυθμίσεις;

(1) ΕΕ L 79 της 23.3.1994, σελ. 29.

Απάντηση του κ. Fischler εξ ονόματος της Επιτροπής

(26 Ιανουαρίου 2000)

Ο νόμος 50/1985 των περιφερειακών μέτρων ενίσχυσης και οι λεπτομέρειες εφαρμογής του αποτελούν ένα καθεστώς περιφερειακού χαρακτήρα συμβιβάσιμο με την κοινή αγορά, το οποίο έχει εγκριθεί από την Επιτροπή, N-38/87, την 1 Απριλίου 1987.

Πρόκειται για ένα μέσο που αποσκοπεί στη χρηματοδοτική προώθηση παραγωγικών επενδύσεων για ορισμένους τομείς, σε ορισμένες περιφέρειες της Ισπανίας και με επιλεκτική συχνότητα ενίσχυσης, προκειμένου να κατανέμονται ισόρροπα οι οικονομικές δραστηριότητες στο εσωτερικό του κράτους.

Όσον αφορά το σχέδιο επενδύσεων «Colisur 2000. Sociedad Limitada», που αποτελεί αντικείμενο της ερώτησης που έθεσε το Αξιότιμο Μέλος του Κοινοβουλίου, τόσο από την άποψη του τομέα της αγροβιομηχανίας (λίνος) στον οποίο ανήκει, όσο και από την άποψη της περιφέρειας όπου συγκεντρώνεται, Castilla La Mancha, και λόγω της συχνότητας της ενίσχυσης που αντιπροσωπεύει, 17 % του κόστους, το εν λόγω καθεστώς ενίσχυσης φαίνεται ότι αποτελεί «a priori», το κατάλληλο πλαίσιο για τη στήριξή του.

Εφόσον το σχέδιο προβλέπει την παραγωγή γεωργικών προϊόντων, είναι σαφές ότι πέραν των απαιτήσεων που πρέπει να πληρούνται από τα σχέδια που αφορούν τις λοιπές οικονομικές δραστηριότητες, η εν λόγω επένδυση πρέπει να τηρεί τις «κατευθυντήριες γραμμές για τις κρατικές ενισχύσεις σχετικά με τη μεταποίηση και την εμπορία των γεωργικών προϊόντων»(1) και, κατά συνέπεια, το κριτήριο επιλογής 2.12 για τον τομέα του λίνου που προβλέπεται στο παράρτημα της απόφασης της Επιτροπής 94/173/ΕΚ της 22 Απριλίου 1994 για την κατάρτιση κριτηρίων επιλογής που πρέπει να ληφθούνπόψη για τις επενδύσεις όσον αφορά τη βελτίωση των συνθηκών μεταποίησης και εμπορίας των γεωργικών προϊόντων και προϊόντων δασοκομίας και για την κατάργηση της απόφασης 90/342/ΕΟΚ(2).

Η διαχείριση του εν λόγω καθεστώτος κρατικών ενισχύσεων, συμπεριλαμβανομένης της ανάλυσης κάθε μεμονωμένου σχεδίου και της επιλογής των καλυτέρων σχεδίων, εναπόκειται στο ίδιο το κράτος μέλος και στις περιφέρειες στο πλαίσιο των αντιστοίχων αρμοδιοτήτων τους. Κατά συνέπεια, η Επιτροπή δεν γνωρίζει λεπτομερώς το περιεχόμενο των μεμονωμένων σχεδίων, που τυγχάνουν επιδότησης δυνάμει του εν λόγω καθεστώτος.

Ωστόσο, η διαδικασία επιλογής που καθορίζεται από την ήδη αναφερθείσα ρύθμιση εφαρμογής του νόμου 50/1985 (που ανακοινώθηκε στην Επιτροπή κατά τη διαδικασία έγκρισης) θα πρέπει να συμβάλει ώστε το σύνολο της ενίσχυσης που χορηγείται να παρέχεται σε σχέδια επένδυσης τα οποία πληρούν τις απαιτήσεις της εθνικής νομοθεσίας και της κοινοτικής νομοθεσίας εφαρμογής. Στην περίπτωση του «Colisur 2000, S.L.» το κριτήριο επιλογής είναι σχετικό.

Εν πάση περιπτώσει, εφόσον η Επιτροπή θα ελάμβανε πληροφορίες σχετικά με μία μεμονωμένη επένδυση από τις οποίες θα προέκυπτε ότι δεν έχουν τηρηθεί οι όροι του καθεστώτος ενίσχυσης, θα ενεργούσε σύμφωνα με τη διαδικασία που προβλέπεται στον κανονισμό (ΕΚ) αριθ. 659/1999 του Συμβουλίου της 22 Απριλίου 1999 για τη θέσπιση λεπτομερών κανόνων εφαρμογής του άρθρου 93 της Συνθήκης ΕΚ(3).

(1) ΕΕ C 29 της 2.2.1996, σελ. 4.

(2) ΕΕ L 79 της 23.3.1994, σελ. 31.

(3) ΕΕ L 83 της 27.3.1999, σελ. 1.